
                                                                                                        ΑΝΑΡΤΗΤΕΑ ΣΤΗ ΔΙΑΥΓΕΙΑ
                                                                                                        Λιβαδειά  29/06/2026
                                                                                    Αριθ. Πρωτ. 15863
                                                                                                                                
ΑΠΟΣΠΑΣΜΑ
Από το πρακτικό της αριθμ.  26ης  /2026  ΤΑΚΤΙΚΗΣ Συνεδρίασης  της  Δημοτικής  Επιτροπής  Δήμου Λεβαδέων

Αριθμός απόφασης : 198
                       Αποδοχή δωρεάς/χορηγίας από την εταιρεία Αλουμίνιον της Ελλάδος- Metlen Energy & Metals για την  επανέκδοση λευκώματος με τίτλο ’’Ξένοι περιηγητές στην Προεπαναστατική και Μετεπαναστατική Λιβαδειά΄΄ του συγγραφέα Λουκά Γερούλια και έγκριση του σχεδίου της Σύμβασης δωρεάς /χορηγίας. 
                     

     Στη Λιβαδειά σήμερα 24η   Ιουνίου   2026  ημέρα  Τετάρτη  και, ώρα 13.00   και στην αίθουσα συνεδριάσεων του Δημοτικού Συμβουλίου  Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την με αριθ. πρωτ.  15197/19-06-2026 έγγραφη πρόσκληση του  Προέδρου της (Δημάρχου Λεβαδέων) σε εφαρμογή  α) Των  διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των  διατάξεων του  άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής
     Αφού  διαπιστώθηκε ότι υπάρχει νόμιμη απαρτία, επειδή σε σύνολο 7 (επτά)  μελών ήταν
 παρόντα  5  (πέντε)  , ήτοι:

                  ΠΑΡΟΝΤΕΣ                                                                                         ΑΠΟΝΤΕΣ
      1. Καραμάνης Δημήτριος - Πρόεδρος                                      1. Παπαβασιλείου Αικατερίνη
      2.Τουμαράς Βασίλειος                                                              2. Ταγκαλέγκας Ιωάννης   
      3. Αγνιάδης  Παναγιώτης                                                     Αν και είχαν νόμιμα προσκληθεί
      4. Καλλιαντάσης Χρήστος
 5. Μίχας Δημήτριος      
      

[bookmark: __DdeLink__230_118263685423][bookmark: __DdeLink__230_11826368543]       Ο Πρόεδρος  της Δημοτικής  Επιτροπής  εισηγούμενος  το  19ο  θέμα της ημερήσιας διάταξης  
έθεσε υπόψη των μελών  την με αριθ.πρωτ. 14964/17-06-2026  έγγραφη  εισήγηση  του  Αυτοτελούς Τμήματος Πολιτισμού , Αθλητισμού & Τουρισμού  του Δήμου Λεβαδέων,  στην οποία αναφέρονται:       
    
Λαμβάνοντας υπόψη:
1. Την περίπτωση ιστ’ της παρ. 1 του άρθρου 72 του Ν.3852/10, όπως αντικαταστάθηκε με την παρ.1 του άρθρου 40 του Ν.4735/20, και με το άρθρο 31 Ν.5013/2023 (ΦΕΚ Α 12-19.1.2023) όπου ορίζεται ότι μία από τις αρμοδιότητες της Δημοτικής Επιτροπής είναι και η αποδοχή κληρονομιών, κληροδοσιών και δωρεών προς τον Δήμο.
2. Τα άρθρα 107- 109 του ν.5259/2025 με θέμα ‘’Δωρεές προς φορέα του δημόσιου τομέα, χρηματικών ποσών για προμήθεια αγαθών, εκτέλεση έργου, παροχή υπηρεσιών, μελετών ή δωρεά αυτούσιων μελετών ή έργων΄΄.
3. Το γεγονός ότι ο Δήμος Λεβαδέων στο πλαίσιο της διαρκούς προσπάθειας για την ανάδειξη και προβολή της ιστορικής και πολιτιστικής κληρονομιάς προτίθεται να προχωρήσει στην επανέκδοση του λευκώματος του συγγραφέα Λουκά Γερούλια  αφού η πρώτη έκδοση του έργου (2021) γνώρισε ιδιαίτερα θερμή ανταπόκριση από το κοινό με αποτέλεσμα την εξάντλησή του. Η νέα αυτή έκδοση δεν αποτελεί απλή ανατύπωση, αλλά ουσιαστικά μια επαυξημένη και εμπλουτισμένη εργασία, με νέο έως σήμερα αδημοσίευτο υλικό. 
4. Το αριθμ.πρωτ.11004/18-5-2026 έγγραφο του Δήμου Λεβαδέων με θέμα ΄΄ Αίτημα για επανέκδοση λευκώματος με τίτλο ’’Ξένοι περιηγητές στην Προεπαναστατική και Μετεπαναστατική Λιβαδειά΄΄ του συγγραφέα Λουκά Γερούλια.
5. Το από 26/5/2026 απαντητικό έγγραφο της εταιρείας Metlen Energy & Metals με το οποίο αναφέρει ότι η εταιρεία θα προσφέρει το ποσό των 9.000,00€ για την επανέκδοση του λευκώματος στο πλαίσιο της Εταιρικής Κοινωνικής Ευθύνης με στόχο τη διατήρηση στη μνήμη της ιστορίας του τόπου αποτελώντας παράλληλα έμπνευση για τις τωρινές αλλά και μελλοντικές γενιές.  
6. Την αριθμ.25/2026 τεχνική έκθεση προϋπολογισμού δαπάνης 9.000,00€ (συμπεριλαμβανομένου του Φ.Π.Α 6% ).

Καλείται η Δημοτική Επιτροπή:
1. Να αποδεχθεί τη δωρεά-χορηγία από την εταιρεία Αλουμίνιον της Ελλάδος-Metlen Energy & Metals προς το Δήμο Λεβαδέων  για την  επανέκδοση λευκώματος με τίτλο ’’Ξένοι περιηγητές στην Προεπαναστατική και Μετεπαναστατική Λιβαδειά΄΄ του συγγραφέα Λουκά Γερούλια σύμφωνα  με την αριθμ.25/2026 τεχνική έκθεση , προϋπολογισμού δαπάνης 9.000,00 € (συμπεριλαμβανομένου του Φ.Π.Α 6% ).
2. Να εγκρίνει του σχεδίου σύμβασης  της δωρεάς /χορηγίας  με τους όρους  και τις τεχνικές προδιαγραφές εκτέλεσης της υπηρεσίας.
3.  Να εξουσιοδοτήσει το Δήμαρχο  Λεβαδέων , ως νόμιμο εκπρόσωπο , για την υπογραφή της Σύμβασης.
	
      Στη συνέχεια ο  Πρόεδρος κάλεσε  τα μέλη να αποφασίσουν σχετικά.

           	  Η Δημοτική   Επιτροπή  λαμβάνοντας υπόψη :

-Τις διατάξεις του  άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018
 -Τις διατάξεις του του  άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής
- Το αριθμ.πρωτ.11004/18-5-2026 έγγραφο του Δήμου Λεβαδέων προς την εταιρεία Metlen Energy & Metals
- Το από 26/5/2026 απαντητικό έγγραφο της εταιρείας Metlen Energy & Metals 
- Την αριθμ.25/2026 τεχνική έκθεση προϋπολογισμού δαπάνης 9.000,00€ (συμπεριλαμβανομένου του Φ.Π.Α 6% ).
- Το  σχέδιο σύμβασης  της δωρεάς /χορηγίας  με τους όρους  και τις τεχνικές προδιαγραφές εκτέλεσης του έργου
-Την με αριθ.πρωτ. 14964/17-06-2026  έγγραφη  εισήγηση  του  Αυτοτελούς Τμήματος Πολιτισμού  Αθλητισμού & Τουρισμού  του Δήμου Λεβαδέων
-Την μεταξύ των μελών συζήτηση σύμφωνα με τα πρακτικά
- Την ψήφο των μελών της όπως αυτή  διατυπώθηκε και δηλώθηκε δια ζώσης στην συνεδρίαση.


                                                      ΑΠΟΦΑΣΙΖΕΙ  ΟΜΟΦΩΝΑ
Α)  Αποδέχεται  την  δωρεά/χορηγία εκ μέρους της ανώνυμης εταιρείας METLEN ENERGY & METALS A.E.» προς το Δήμο Λεβαδέων  για την  επανέκδοση λευκώματος με τίτλο ’’Ξένοι περιηγητές στην Προεπαναστατική και Μετεπαναστατική Λιβαδειά΄΄ του συγγραφέα Λουκά Γερούλια σύμφωνα  με την αριθμ.25/2026 τεχνική έκθεση , προϋπολογισμού δαπάνης 9.000,00 € (συμπεριλαμβανομένου του Φ.Π.Α 6% ).
Β) Εγκρίνει το  σχέδιο σύμβασης  της δωρεάς /χορηγίας  με τους όρους  και τις τεχνικές προδιαγραφές εκτέλεσης της υπηρεσίας ως παρακάτω:

 ΣΧΕΔΙΟ ΣΥΜΒΑΣΗΣ 

Στην Λιβαδειά, σήμερα, την ____________ 2026,

(α) η ανώνυμη εταιρεία με την επωνυμία «ΜETLEN Energy & Metals Μονοπρόσωπη A.E.» και το διακριτικό τίτλο «METLEN», η οποία εδρεύει στο Μαρούσι Αττικής , οδός Αρτέμιδος αριθ. 8, ΤΚ 151 25, με Α.Φ.Μ. 094316669 της Δ.Ο.Υ. ΚΕ.ΦΟ.ΔΕ Αττικής, με αριθμό Γ.Ε.ΜΗ. 000757001000, όπως εκπροσωπείται νόμιμα στην παρούσα σύμβαση από τον Δημήτριο Κακαρούχα Διευθυντή Διοικητικών Υπηρεσιών Εργοστασίου Αλουμίνιον της Ελλάδος και θα καλείται εφεξής χάριν συντομίας,  και θα καλείται εφεξής χάριν συντομίας,  ο «Πληρωτής»,
(β) η επιχείρηση με την επωνυμία «……» η οποία εδρεύει  ………..με Α.Φ.Μ.: ………της Δ.Ο.Υ.: ……, όπως εκπροσωπείται νόμιμα στην παρούσα σύμβαση από τον …………… (όνομα & ιδιότητα), και θα καλείται εφεξής χάριν συντομίας ο «Ανάδοχος»,
(γ) ο Δήμος Λεβαδέων , με Α.Φ.Μ. 998016227, Δ.O.Y Λιβαδειάς  όπως εκπροσωπείται νόμιμα στην παρούσα από τον Δήμαρχο του, κονΔημήτριο Καραμάνη,  και θα καλείται εφεξής  χάριν συντομίας o «Δήμος»,
έκαστος των ανωτέρω το «Μέρος» και από κοινού τα «Μέρη»

ΑΦΟΥ ΕΛΑΒΑΝ ΥΠΟΨΗ ΤΟΥΣ ΟΤΙ:
(Α) Ο Δήμος επιθυμεί την επανέκδοση του λευκώματος του συγγραφέα Λουκά Γερούλια με τίτλο «Ξένοι Περιηγητές στην Προεπαναστατική και Μετεπαναστατική Λιβαδειά» στο πλαίσιο της διαρκούς προσπάθειάς του για τη ανάδειξη και προβολή της ιστορικής και πολιτιστικής κληρονομιάς της πόλης.
(Β) Ο Πληρωτής επιθυμεί να συνδράμει τον Δήμο στο πλαίσιο της Εταιρικής Κοινωνικής Ευθύνης καταβάλλοντας το αντίστοιχο τίμημα σύμφωνα με τα προβλεπόμενα στην παρούσα σύμβαση, την από τις 18/5/2026 επιστολή του Δήμου με αριθμό πρωτοκόλλου 11004 με θέμα «Αίτημα για επανέκδοση λευκώματος με τίτλο «Ξένοι Περιηγητές στην Προεπαναστατική και Μετεπαναστατική Λιβαδειά» του συγγραφέα Λουκά Γερούλια», καθώς και τη σχετική τεχνική έκθεση που αναλύει τις τεχνικές προδιαγραφές και τον προϋπολογισμό δαπάνης που στάλθηκε με την επιστολή του δήμου.
(Γ) Ο Ανάδοχος είναι επιχείρηση, η οποία δραστηριοποιείται στην παραγωγή και προμήθεια σχετικών προϊόντων και είναι σε θέση να προβεί στην εκτέλεση του έργου σύμφωνα με τις σχετικές τεχνικές προδιαγραφές, την υπό στοιχεία (Β) αναφερόμενη τεχνική έκθεση , καθώς και τους όρους της παρούσας σύμβασης.


ΣΥΜΦΩΝΟΥΝ, ΣΥΝΟΜΟΛΟΓΟΥΝ ΚΑΙ ΚΑΝΟΥΝ ΑΜΟΙΒΑΙΑ ΑΠΟΔΕΚΤΑ ΤΑ ΑΚΟΛΟΥΘΑ:
ΑΡΘΡΟ 1: ΑΝΤΙΚΕΙΜΕΝΟ
1.1 Ο Πληρωτής αναθέτει στον Ανάδοχο και ο Ανάδοχος αναλαμβάνει έναντι του Δήμου να παραδώσει στον Δήμο το κάτωθι περιγραφόμενο αντικείμενο (εφεξής «Το έργο») σύμφωνα με την αριθμ.25/2026 τεχνική έκθεση.

[image: ]
ΆΡΘΡΟ 2: ΧΡΟΝΟΣ ΕΚΤΕΛΕΣΗΣ ΤΟΥ ΕΡΓΟΥ

[bookmark: _Hlk93321402]2.1 Ο Ανάδοχος αναλαμβάνει την υποχρέωση να εκτελέσει, ολοκληρώσει και να παραδώσει το Έργο στον Δήμο πλήρως αποπερατωμένο το αργότερο έως …… με την έναρξη του Έργου να ορίζεται την ……..

2.2 Η ως άνω προθεσμία αποπεράτωσης του Έργου καθίσταται οριστική και η ευθύνη της τήρησής της βαρύνει τον Ανάδοχο, ο οποίος δεν μπορεί να την παρατείνει, παρά μόνο κατόπιν της έγγραφης συναίνεσης του Δήμου.

2.3 Σε περίπτωση καθυστερήσεων, που αποδεδειγμένα θα οφείλονται σε ανωτέρα βία και όχι σε υπαιτιότητα του Αναδόχου, οι παραπάνω προθεσμίες θα παρατείνονται για ανάλογο, με την εκάστοτε καθυστέρηση, χρονικό διάστημα, κατόπιν της έγγραφης συναίνεσης του Δήμου.

    ΆΡΘΡΟ 3: ΕΓΓΥΗΣΕΙΣ ΤΟΥ ΑΝΑΔΟΧΟΥ

3.1 Ο Ανάδοχος θα εκτελέσει το Έργο σύμφωνα με τους όρους, απαιτήσεις και συμφωνίες της παρούσας σύμβασης, την κείμενη νομοθεσία και με όλους τους κανόνες της επιστήμης και τέχνης και με υψηλά επαγγελματικά πρότυπα και θα ευθύνεται αποκλειστικά αυτός για κάθε παράβασή τους.

3.2 Ο Ανάδοχος έχει τον κίνδυνο της τυχαίας καταστροφής ή/και απώλειας του Έργου, κατά την παραμονή του στις εγκαταστάσεις του και κατά τη μεταφορά του έως την παράδοσή του στο σημείο που θα υποδείξει ο Δήμος. Ο κίνδυνος της τυχαίας καταστροφής ή/και απώλειας του Έργου μετατίθενται από τον Ανάδοχο στον Δήμο, με την παράδοση του Έργου στο σημείο που θα υποδείξει ο Δήμος και την ανεπιφύλακτη παραλαβή του εγγράφως από τον Δήμο

3.3 Εάν διαπιστωθεί από τον Δήμο οποιαδήποτε παράλειψη ή κακοτεχνία στο Έργο εντός διαστήματος δώδεκα μηνών (12) μηνών από την υπογραφή της βεβαίωσης καλής εκτέλεσης του Έργου από τον Δήμο και τον Ανάδοχο, τότε ο Ανάδοχος θα είναι υποχρεωμένος, μετά από γραπτή εντολή του Δήμου να προβεί, με δικές του δαπάνες, σε όλες τις αναγκαίες ενέργειες για να αποκαταστήσει ή να διορθώσει ή συμπληρώσει όλα τα ελαττώματα ή παραλείψεις του Έργου, περιλαμβανομένης και της εκ νέου εκτέλεσης, διόρθωσης, αποκατάστασης οποιονδήποτε ελαττωμάτων, λαθών, κακοτεχνιών ή παραλείψεων κατά ικανοποιητικό για τον Δήμο τρόπο, μέσα στο συντομότερο κατά το δυνατό χρόνο και χωρίς οποιαδήποτε πρόσθετη δαπάνη του Δήμου. Από τις ως άνω εγγυήσεις εξαιρούνται τυχόν φθορές ή ζημιές του Έργου, οι οποίες δεν οφείλονται σε υπαιτιότητα του Αναδόχου αλλά σε εξωγενείς παράγοντες όπως για παράδειγμα θεομηνίες, κατολισθήσεις κλπ.

3.4 Σε περίπτωση που ο Ανάδοχος αρνείται ή αμελεί να εκπληρώσει τις πιο πάνω υποχρεώσεις του, τότε ο Δήμος αφού προσκαλέσει σχετικά τον Ανάδοχο και εκείνος αρνηθεί, θα έχει το δικαίωμα να εκτελέσει τις αναγκαίες διορθώσεις, συμπληρώσεις, αποκαταστάσεις, τροποποιήσεις, με όποιο τρόπο κρίνει πρόσφορο, σε βάρος και με δαπάνες του Αναδόχου, οι οποίες θα πρέπει να πληρωθούν στον Δήμο εντός είκοσι (20) ημερών από τη σχετική προς τούτο όχληση και ενημέρωση του Δήμου προς τον Ανάδοχο για το ακριβές ύψος των ως άνω δαπανών.

3.5 Τα ανωτέρω τελούν υπό την επιφύλαξη κάθε άλλου νόμιμου δικαιώματος του Δήμου, για την αποκατάσταση κάθε ζημίας του από τυχόν παραλείψεις, κακοτεχνίες ή παραβίαση των υποχρεώσεων του Αναδόχου από την παρούσα.

ΑΡΘΡΟ 4: ΥΠΟΧΡΕΩΣΕΙΣ- ΔΙΚΑΙΩΜΑΤΑ ΤΟΥ ΔΗΜΟΥ ΚΑΙ ΤΟΥ ΠΛΗΡΩΤΗ

4.1 Ο Δήμος υποχρεούται να εξασφαλίσει εγκαίρως όλες τις απαιτούμενες άδειες και εγκρίσεις για την εκτέλεση του Έργου.

4.2 Ο Δήμος υποχρεούται να συνδράμει τον Ανάδοχο σε κάθε περίπτωση που η συνδρομή του είναι απαραίτητη προϋπόθεση για την πρόοδο του Έργου.
4.3	Ο Πληρωτής υποχρεούται να καταβάλει το συμφωνηθέν τίμημα, σύμφωνα με τα προβλεπόμενα στο άρθρο 5 της παρούσας.
4.4	Ο Πληρωτής δεν ευθύνεται σε καμία περίπτωση για την τήρηση από μέρους του Αναδόχου των διατάξεων της παρούσας σύμβασης και της νομοθεσίας που αφορά στην εργασία, την κοινωνική ασφάλιση, την υγεία και ασφάλεια στον χώρο εργασίας και την πρόληψη του επαγγελματικού κινδύνου.
4.5	Ο Πληρωτής διατηρεί το δικαίωμα προβολής της χορηγίας του, μέσω της δημοσιοποίησής της στο πλαίσιο της Εταιρικής Κοινωνικής Ευθύνης καθώς και με την επικόλληση λογότυπου στο Έργο σε  τα οποία θα επιλεχθούν σε συνεργασία με τον Δήμο.
4.6  Ο Πληρωτής δηλώνει ότι είναι αποκλειστικός δικαιούχος των σημάτων, λογοτύπων και λοιπών δικαιωμάτων διανοητικής ιδιοκτησίας που αποτελούν αντικείμενο προβολής διά του παρόντος. Η χρήση των ανωτέρω δικαιωμάτων παραμένει αποκλειστικό δικαίωμα του Πληρωτή, η δε χρήση τους από τον Δήμο θα γίνει αποκλειστικά στo πλαίσιο και υπό τους όρους του παρόντος συμφωνητικού. Καμιά περαιτέρω χρήση τους δεν επιτρέπεται χωρίς την προηγούμενη έγγραφη συναίνεση του Πληρωτή.
4.7 Ο Δήμος δηλώνει ότι  αποδέχεται με το παρόν την συμφωνούμενη χορηγία, κατόπιν και της υπ΄αριθμόν 11004/18-5-2026 επιστολή του .

ΑΡΘΡΟ 5: ΣΥΜΒΑΤΙΚΟ ΤΙΜΗΜΑ
5.1	Τα Μέρη συμφωνούν ότι ο Πληρωτής, αναλαμβάνει την υποχρέωση να καταβάλει το ποσό των εννέα χιλιάδων ευρώ (9.000€)συμπεριλαμβανομένου του αναλογούντος Φ.Π.Α. 6%(εφεξής το «Συμβατικό Τίμημα») για την εκτέλεση του έργου.
5.2	Ο Ανάδοχος εγγυάται την ακρίβεια του Συμβατικού Τιμήματος και δηλώνει ότι αυτό θα παραμείνει σταθερό και αμετάβλητο και εγγυάται ότι έχει στη διάθεσή του τα απαραίτητα κεφάλαια καθώς και τα κατάλληλα μέσα και οργάνωση για εκτέλεση του Έργου. Ο Ανάδοχος εγγυάται την ακρίβεια και την επάρκεια των τιμών του (σύμφωνα, μεταξύ άλλων και με το άρθρο 696 του Αστικού Κώδικα) και αποδέχεται ότι το παραπάνω τίμημα θα αποτελεί πλήρη αποζημίωσή του και ότι αυτό καλύπτει όλες τις απαιτούμενες δαπάνες για την προμήθεια του Έργου, και αναλαμβάνει τον κίνδυνο της τυχόν αυξήσεως της τιμής των υλικών, εξοπλισμού, τεχνικών μέσων, εργαλείων και μηχανημάτων και του ύψους των ημερομισθίων, και παραιτείται από κάθε δικαίωμα του να αξιώσει την καταβολή σε αυτόν προσθέτου ανταλλάγματος για τις προαναφερόμενες αιτίες και γενικά για αύξηση οποιουδήποτε στοιχείου κόστους του Έργου.
5.3	Στο Συμβατικό Τίμημα συμπεριλαμβάνονται όλες οι εργασίες που περιγράφονται στην παρούσα πλήρως και εντέχνως αποπερατωμένες και κατά συνέπεια συμπεριλαμβάνεται κάθε δαπάνη του Αναδόχου απαιτούμενη για την προμήθεια του Έργου, στις οποίες συμπεριλαμβάνονται ενδεικτικά και όχι περιοριστικά:
5.3.1	η δαπάνη για την προμήθεια των πάσης φύσεως υλικών, εξοπλισμού, τεχνικών μέσων, εργαλείων και μηχανημάτων που απαιτούνται για την προμήθεια και παράδοση του Έργου.  
5.3.2	τα κάθε είδους έξοδα για μεταφορά και φορτοεκφορτώσεις του Έργου και των υλικών εξοπλισμού, τεχνικών μέσων, εργαλείων και μηχανημάτων αυτών έως το σημείο παράδοσης του Έργου, σύμφωνα με τις υποδείξεις του Δήμου, και
5.3.3	τα γενικά έξοδα και το κέρδος του Αναδόχου.
5.4Τον Ανάδοχο βαρύνουν κάθε φύσεως δαπάνες που αφορούν στην εκτέλεση των υποχρεώσεών του δυνάμει της παρούσας, όπως ενδεικτικά δικαιώματα τρίτων, δασμοί, φόροι (εξαιρουμένου του ΦΠΑ), χαρτόσημο, τέλη, εισφορές σε ασφαλιστικά ταμεία (ΕΦΚΑ-ΙΚΑ, λοιπά ταμεία κύριας και επικουρικής ασφαλίσεως) για το απασχολούμενο από τον Ανάδοχο προσωπικό, αμοιβές για το απασχολούμενο από τον Ανάδοχο προσωπικό, τους υπεργολάβους του, τους προμηθευτές του (περιλαμβανομένων του προσωπικού και των υπεργολάβων όλων αυτών), επιδόματα, δώρα κ.λπ., όπως και οποιαδήποτε εισφορά προς οποιοδήποτε οργανισμό, κάθε είδους, έξοδα μεταφοράς προσωπικού και τυχόν υπεργολάβων (περιλαμβανομένων του προσωπικού και των υπεργολάβων όλων αυτών), τυχόν ασφάλιστρα για την κάλυψη ευθύνης του, ζημιές προκληθείσες από τον Ανάδοχο, το προσωπικό του, τους υπεργολάβους του, τους προμηθευτές του (περιλαμβανομένων του προσωπικού και των υπεργολάβων αυτών) σε βάρος του Πληρωτή ή τρίτων κ.λπ., και εν γένει κάθε είδους έξοδα και δαπάνες που είναι απαραίτητα ώστε ο Ανάδοχος, να πραγματοποιήσει – παραδώσει το Έργο  στον Δήμο τεχνικά άρτιο και σύμφωνα με τα οριζόμενα στην Σύμβαση.
5.5	Σε περίπτωση που εγερθεί οποιαδήποτε αξίωση από τρίτο κατά του Πληρωτή που έχει σχέση άμεση ή έμμεση με το αντικείμενο της παρούσας, ο Ανάδοχος είναι υποχρεωμένος μόλις προσκληθεί από τον Πληρωτή να προσέλθει και να υποστηρίξει τον Πληρωτή, ακόμη και αν οι σχετικές αξιώσεις εγερθούν μετά τη λήξη ή καθ’ οιονδήποτε τρόπο λύση της παρούσας. Σε περίπτωση που ο Πληρωτής αναγκασθεί να καταβάλει οιοδήποτε ποσό, οποιασδήποτε φύσης προς οποιοδήποτε φυσικό ή νομικό πρόσωπο, αρχή, οργανισμό, φορέα, ή άλλο τρίτο, με αφορμή τη μη προσήκουσα και υπαίτια μη εκπλήρωση των υποχρεώσεων του Αναδόχου κατά τα ανωτέρω, ρητώς συμφωνείται ότι ο Ανάδοχος υποχρεούται να καταβάλει άμεσα, μετά από σχετική έγγραφη ειδοποίηση από τον Πληρωτή, το αντίστοιχο ποσό και σε περίπτωση που αρνηθεί να του το καταβάλει, ο τελευταίος θα δικαιούται να παρακρατήσει το σχετικό ποσό και να το συμψηφίσει με το συμφωνηθέν Συμβατικό Τίμημα. Ρητά συμφωνείται ότι σε περίπτωση που ο Πληρωτής αναγκασθεί να καταβάλει οποιοδήποτε ποσό, ως αποζημίωση για ζημία ή ηθική βλάβη ή ψυχική οδύνη τρίτου, προκληθείσα από πράξη ή παράλειψη του Αναδόχου, του προσωπικού του, των υπεργολάβων του, των προμηθευτών του (περιλαμβανομένων του προσωπικού και των υπεργολάβων αυτών) κατά την εκπλήρωση ή επ’ ευκαιρίας της εκπλήρωσης των υποχρεώσεών του από την παρούσα, ισχύουν τα ανωτέρω προβλεπόμενα.
5.6	Τρόπος πληρωμής Συμβατικού Τιμήματος
Το Συμβατικό Τίμημα θα καταβληθεί από τον Πληρωτή στον Ανάδοχο σύμφωνα με την πολιτική αγορών και πληρωμών του Πληρωτή, εντός ενενήντα (90) ημερολογιακών ημερών από την ημερομηνία παραλαβής του/ων νόμιμου/ων φορολογικού/ών παραστατικού/ων του Αναδόχου υπό την προϋπόθεση της προηγούμενης υπογραφής της βεβαίωσης παραλαβής του Έργου από τον Δήμο. Σε κάθε καταβολή προς τον Ανάδοχο, θα γίνει η κατά το νόμο παρακράτηση φόρου με βάση την εκάστοτε ισχύουσα νομοθεσία.
5.7	Το Συμβατικό Τίμημα θα καταβληθεί σε τραπεζικό λογαριασμό του Αναδόχου, που έχει ο Ανάδοχος θα υποδείξει στον Πληρωτή.
5.8	Ο Δήμος και ο Ανάδοχος ρητά αναγνωρίζουν, ότι ο Πληρωτής δεν έχει καμία υποχρέωση προς τον Δήμο ή/και τον Ανάδοχο και ουδεμία ευθύνη έναντι οποιουδήποτε Μέρους ή/και τρίτου, πέραν της καταβολής ανταλλάγματος μέχρι του ύψους του Συμβατικού Τιμήματος. 
5.9	Το Συμβατικό Τίμημα δεν υπόκειται σε αναπροσαρμογή και ο Ανάδοχος εγγυάται ότι είναι ακριβές και επαρκές και αποδέχεται αυτό ως την πλήρη αμοιβή του για την προμήθεια του Έργου.

ΑΡΘΡΟ 6: ΚΑΤΑΓΓΕΛΙΑ ΣΥΜΒΑΣΗΣ
6.1	Ο Δήμος δικαιούται να καταγγείλει την παρούσα σύμβαση, εφόσον συντρέχει μια από τις ακόλουθες περιπτώσεις:
(α)	εάν ο Ανάδοχος δεν εκπληρώνει προσηκόντως τις υποχρεώσεις του από την παρούσα σύμβαση ή τις εκπληρώνει μερικώς και εν γένει παραβιάζει οιονδήποτε όρο της σύμβασης καθώς και των υποχρεώσεων που προκύπτουν από διατάξεις της κείμενης νομοθεσίας ή/και κανόνες της τέχνης και επιστήμης,
(β)	κήρυξης σε πτώχευση, θέσης σε αναγκαστική διαχείριση, διορισμού εκκαθαριστή, λύσης του Αναδόχου ή έναρξης οποιασδήποτε τέτοιας διαδικασίας κατά αυτού.
6.2	Αν συντρέχει οιοσδήποτε από τους ανωτέρω λόγους, ο Δήμος έχει το δικαίωμα να καταγγείλει τη σύμβαση με έγγραφη δήλωσή του που θα απευθύνει στον Ανάδοχο μέσω δικαστικού επιμελητού και θα κοινοποιεί στον Πληρωτή, τα αποτελέσματα της καταγγελίας επερχόμενα εντός δέκα (10) εργασίμων ημερών από την ημερομηνία κοινοποίησης της δήλωσης προς τον Ανάδοχο, εφόσον εν τω μεταξύ ο Ανάδοχος δεν επιτύχει την άρση του λόγου για τον οποίο ο Δήμος προχώρησε στην παραπάνω δήλωση.
6.3	Ο Δήμος δικαιούται να αξιώσει, πέραν της εκπτώσεως του Αναδόχου κατά τα ανωτέρω, και την αποκατάσταση κάθε περαιτέρω θετικής ή αποθετικής ζημίας που υπέστη λόγω της έκπτωσης.
6.4	Εάν ο Δήμος καταγγείλει την παρούσα σύμβαση, τότε ο Ανάδοχος θα ολοκληρώσει και θα παραδώσει στον Δήμο όλα τα στοιχεία που αφορούν στην προμήθεια του Έργου. Εάν ζητηθεί από τον Δήμο, ο Ανάδοχος θα κάνει όλες τις απαραίτητες ενέργειες, ώστε να παραχωρηθούν σ’ αυτόν όλα τα δικαιώματα και οφέλη του Αναδόχου που απορρέουν από υπάρχουσες συμφωνίες του με τρίτους και αφορούν στη σύμβαση, π.χ. ενδεχόμενες παραγγελίες υλικών ή προϊόντων.
6.5	Σε περίπτωση καταγγελίας της συμβάσεως με βάση το παρόν άρθρο, η καταγγελία θα επιφέρει αποτελέσματα σε όλα τα Μέρη και ο Ανάδοχος θα δικαιούται να εισπράξει και ο Πληρωτής θα υποχρεούται να καταβάλει το ανεξόφλητο τμήμα του ανταλλάγματος για το μέχρι την κοινοποίηση της καταγγελίας προσηκόντως    εκτελεσθέν τμήμα της παρούσας και το οποίο θα καταβληθεί στον Ανάδοχο με την υποβολή από τον Ανάδοχο και την έγκριση από τον Δήμο του τελικού λογαριασμού, και η έγκριση αυτή θα κοινοποιείται από τον Δήμο στον Πληρωτή. Πέραν της ως άνω υποχρέωσης του Πληρωτή για την καταβολή του ανεξόφλητου τμήματος του ανταλλάγματος για το μέχρι την κοινοποίηση της καταγγελίας προσηκόντως εκτελεσθέν τμήμα της παρούσας, ο Πληρωτής δε θα έχει καμία άλλη υποχρέωση προς τον Δήμο ή/και τον Ανάδοχο και ουδεμία ευθύνη έναντι οποιουδήποτε Μέρους ή/και τρίτου.
6.6	Η καταγγελία της παρούσας σύμβασης με βάση το παρόν άρθρο δεν απαλλάσσει τον Ανάδοχο από τις υποχρεώσεις και ευθύνες του που απορρέουν από την παρούσα σύμβαση, ούτε μειώνει τα δικαιώματα και τις εξουσίες που έχει ο Πληρωτής από την παρούσα σύμβαση ως προς το τμήμα της παρούσας που θα έχει εκτελεστεί μέχρι την ημερομηνία της καταγγελίας.

ΑΡΘΡΟ 7: ΕΚΧΩΡΗΣΗ – ΥΠΟΚΑΤΑΣΤΑΣΗ
7.1	Απαγορεύεται και είναι άκυρη η από τον Ανάδοχο εκχώρηση των δικαιωμάτων του που απορρέουν από την παρούσα σύμβαση σε οποιονδήποτε τρίτο χωρίς την προηγούμενη έγγραφη άδεια του Δήμου.
7.2	Ο Ανάδοχος δεν μπορεί να υποκατασταθεί μερικώς ή ολικώς στην παρούσα σύμβαση και απαγορεύεται οποιαδήποτε από αυτόν μεταβίβαση, άμεση ή έμμεση, ολική ή μερική των υποχρεώσεών του από την παρούσα σύμβαση.

ΑΡΘΡΟ 8: ΕΜΠΙΣΤΕΥΤΙΚΟΤΗΤΑ
8.1	Εκτός από τις περιπτώσεις που απαιτείται από το νόμο ή τους κανόνες της χρηματιστηριακής νομοθεσίας ή από οποιαδήποτε σχετική εθνική, διεθνή ή ρυθμιστική αρχή, ο Ανάδοχος δε θα πραγματοποιεί ανακοινώσεις ή γνωστοποιήσεις από ή για λογαριασμό του Πληρωτή οι οποίες σχετίζονται με ή αναφέρονται στο αντικείμενο της παρούσας, παρά μόνο σύμφωνα με τους όρους που θα συμφωνηθούν μεταξύ των Μερών πριν από οποιαδήποτε τέτοια ανακοίνωση ή γνωστοποίηση.
8.2	Με την επιφύλαξη του όρου της παραγράφου 6.3 παρακάτω και εκτός αν άλλως απαιτείται από το νόμο ή τους κανόνες της χρηματιστηριακής νομοθεσίας ή από οποιαδήποτε αρμόδια εθνική, διεθνή ή ρυθμιστική αρχή, ο Ανάδοχος θα περιφρουρεί, θα μεταχειρίζεται ως εμπιστευτική και δεν θα χρησιμοποιεί για ίδιους σκοπούς κάθε πληροφορία, έγγραφο και υλικό, το οποίο απέκτησε ή θα αποκτήσει στο πλαίσιο των διαπραγματεύσεων ή κατά τη διάρκεια της παρούσας και η οποία αφορά στον Πληρωτή χωρίς την προηγούμενη έγγραφη έγκρισή του, και στο βαθμό που δόθηκε η έγκριση αυτή.
8.3	Οι υποχρεώσεις εμπιστευτικότητας που απορρέουν από τον όρο της παραπάνω παραγράφου θα δεσμεύουν τον Ανάδοχο και μετά τη λήξη της παρούσας εκτός εάν (και μέχρι το χρονικό σημείο που) οι σχετικές εμπιστευτικές πληροφορίες καταστούν γνωστές στο κοινό χωρίς υπαιτιότητα του Αναδόχου.
8.4	Με τη λήξη ή λύση της παρούσας, ο Ανάδοχος οφείλει, χωρίς περαιτέρω όχληση, να επιστρέψει αμέσως στον Πληρωτή τυχόν αρχεία, έγγραφα και κάθε είδους αντικείμενα ή υλικά, τα οποία αφορούν υποθέσεις του Πληρωτή και συνεχίζουν να βρίσκονται στην κατοχή του ή στην κατοχή τρίτου για λογαριασμό του, χωρίς να δικαιούται να κρατήσει αντίγραφα, καθώς και όλα τα αντικείμενα κυριότητας του Πληρωτή, τα οποία περιήλθαν καθ’ οιονδήποτε τρόπο στην κατοχή του από την εκτέλεση του Έργου, δυνάμει της παρούσας.
ΑΡΘΡΟ 9: ΔΙΑΦΟΡΑ
9.1	Καμία τροποποίηση της παρούσας δε θα έχει ισχύ, αν δεν περιβάλλεται τον έγγραφο τύπο, δεν αναφέρεται ειδικά στην παρούσα και δεν υπογράφεται από όλα τα Μέρη.
9.2	Καθένα από τα Μέρη θα ευθύνεται για τα έξοδά του που σχετίζονται με τη διαπραγμάτευση, προετοιμασία και σύναψη της παρούσας και κάθε συναφούς με αυτή εγγράφου.
9.3	Καμία αβλεψία, καθυστέρηση ή παράλειψη οποιουδήποτε Μέρους να ασκήσει τα δικαιώματα ή τις απαιτήσεις του από οποιοδήποτε όρο της παρούσας δεν θα πρέπει να ερμηνεύεται ως παραίτηση, και καμία περιπτωσιολογική ή μερική άσκηση οποιουδήποτε δικαιώματος ή απαίτησης οποιουδήποτε Μέρους από την παρούσα δεν θα επηρεάζει ή περιορίζει την περαιτέρω άσκηση οποιουδήποτε τέτοιου δικαιώματος ή αξίωσης.
9.4	Κάθε όρος της παρούσας είναι αυτοτελής και ξεχωριστός από τους υπόλοιπους και, αν οποιοσδήποτε όρος είναι, ή καταστεί οποιαδήποτε στιγμή σε οποιαδήποτε έκταση ή υπό οποιεσδήποτε περιστάσεις άκυρος, παράνομος ή μη δυνάμενος να εκτελεστεί για οποιονδήποτε λόγο, ο όρος αυτός θα θεωρείται κατά την έκταση αυτή ως μη αποτελών τμήμα της παρούσας, αλλά η ισχύς, η νομιμότητα και η δυνατότητα να εκτελεστεί το υπόλοιπο τμήμα της παρούσας δε θα επηρεάζονται, καθόσον η βούληση των Μερών είναι ότι κάθε όρος της παρούσας είναι και θα παραμένει εν ισχύ και θα εκτελείται στο βαθμό που επιτρέπεται από τη νομοθεσία. Τα Μέρη θα καταβάλλουν κάθε δυνατή προσπάθεια να αντικαταστήσουν τον άκυρο, παράνομο ή μη δυνάμενο να εκτελεστεί όρο με έναν όρο που θα έχει αποτελέσματα όσο το δυνατόν πλησιέστερα με αυτά του όρου που δεν θα αποτελεί πλέον τμήμα της παρούσας σύμβασης.
ΑΡΘΡΟ 10: ΕΦΑΡΜΟΣΤΕΟ ΔΙΚΑΙΟ - ΔΙΚΑΙΟΔΟΣΙΑ
[bookmark: _Hlk37849452]10.1	Η παρούσα Σύμβαση διέπεται από το Ελληνικό δίκαιο.
10.2	Κάθε διένεξη ή διαφορά μεταξύ των Μερών σχετική με την ερμηνεία και την εφαρμογή της παρούσας θα επιλύεται από τα καθ' ύλην αρμόδια δικαστήρια της Αθήνας.
Σε πίστωση των παραπάνω συντάσσεται και υπογράφεται ως ακολούθως η παρούσα σύμβαση σε (4) πρωτότυπα, τα οποία θα υποβληθούν με μέριμνα του Πληρωτή στην αρμόδια εφορία για θεώρηση και στη συνέχεια κάθε Μέρος θα λάβει ένα (1) πρωτότυπο, ενώ ένα (1) θα παραμείνει στην αρμόδια Δ.Ο.Υ.

Τα Μέρη


	ΓΙΑ ΤΟΝ ΠΛΗΡΩΤΗ
	       ΓΙΑ ΤΟΝ ΑΝΑΔΟΧΟ

	ΓΙΑ ΤΟΝ ΔΗΜΟ


	O ΔΙΟΙΚΗΤΙΚΟΣ ΔΙΕΥΘΥΝΤΗΣ



	Ο  ΝΟΜΙΜΟΣ ΕΚΠΡΟΣΩΠΟΣ




	Ο ΔΗΜΑΡΧΟΣ ΛΕΒΑΔΕΩΝ





3.Εξουσιοδοτεί τον  Δημάρχο  Λεβαδέων κ. Καραμάνη Δημήτριο του Κωνσταντίνου  , ως νόμιμο  εκπρόσωπο , για την υπογραφή της Σύμβασης . 


Η παρούσα απόφαση πήρε αριθμό  198/2026.     

                     Ο  ΠΡΟΕΔΡΟΣ
            ΚΑΡΑΜΑΝΗΣ ΔΗΜΗΤΡΙΟΣ

                   ΤΑ ΜΕΛΗ  
 1. Τουμαράς Βασίλειος
 2. Αγνιάδης Παναγιώτης                                                        
 3. Καλλιαντάσης  Χρήστος                                                                                              
 4. Μίχας Δημήτριος                                                                     ΠΙΣΤΟ ΑΠΟΣΠΑΣΜΑ 
                                                                                                   Λιβαδειά      29/06/2026 
                                                                                                      Ο ΠΡΟΕΔΡΟΣ    
	
                
                                                                                                  ΔΗΜΗΤΡΙΟΣ Κ. ΚΑΡΑΜΑΝΗΣ

